Vrou wil haarknippie vir ŉ huis verruil – sy het reeds ŉ kar gekryDemi Skipper Met haar uitruilskema beplan Demi Skipper, van San Francisco in die VSA, om uiteindelik ŉ huis te ontvang – nadat sy met slegs ŉ haarknippie begin het. Demi (29) het die haarknippie aanvanklik verruil vir ŉ paar oorbelle en dit verruil vir ŉ stel margarita-glase. Die glase is vir ŉ stofsuier verruil. Haar projek, om ŉ haarknippie vir ŉ huis te verruil, het tydens die afsonderingsperiode weens die Covid-19-pandemie reeds meer as 3,5 miljoen wêreldwye volgelinge op TikTok gelok. Demi het ook al verskeie paar seilskoene en ŉ iPhone in haar besit gehad sedert haar “Trade Me Project” twee maande gelede begin het. Die stofsuier is vir ŉ sneeuplank verruil en ŉ iPhone II Pro Max vir ŉ Dodge Ram-motor. Onder die “reëls” van die uitdaging mag sy nie kontant gebruik nie en ook nie enigiets ruil met iemand wat sy ken nie. Demi Skipper Sky News berig Demi stuur sowat ŉ duisend boodskappe elke oggend en laataand uit. “Mens moet taai wees om dit te doen en weet dat jy besig is met iets vreemd. Mense het al gesê ek is die malste mens wat hulle ooit teëgekom het en ander sê dit is die domste ding waarvan hulle nog ooit gehoor het.” Sy is geïnspireer ná ŉ video van Kyle MacDonald wat tussen 2005 en 2006 met 14 ruiltransaksies uiteindelik ŉ rooi papierknippie vir ŉ huis verruil het. (Sien die video van Kyle se transaksies onderaan hierdie berig.) Demi se projek is byna tot stilstand gedwing ná die motor onklaar geraak het net nadat dit oor die VSA heen gery is om afgelewer te word. Sy moes dit uiteindelik verruil vir ŉ elektriese skaatsplank ter waarde van $2 000 (byna R33 000). Sy het gesê sy tref voorsorgmaatreëls om seker te maak sy is veilig wanneer sy handelaars deur die internet ontmoet, maar die mense met wie sy al te doen gehad het, was “baie oop en vriendelik”. Volg Demi op Twitter en TikTok Hey @Casey do you need a new boosted board? Hit me up, let’s trade https://t.co/JUSUWJoIvK — Trade Me Project with Demi (@trademeproj) July 19, 2020 Kyk hoe Kyle MacDonald dit reggekry het: